Међутим, након убиства француског краља Луја, Паоли је напустио своје револуционарне идеје. Национални конвент прогласио га је државним непријатељем. Паоли је прогласио отцепљење Корзике од Француске и затражио помоћ Британаца. Британцима је предложио да Корзика стекне статус који је имала Краљевина Ирска. За Британију је то била прилика да обезбеди чврсту поморску базу на Медитерану. Због тога је 1794. године на Корзику послата помоћ под командом адмирала Самјуела Худа. Французи су управо опсели тврђаву Калви. Хорације Нелсон је том приликом изгубио вид на десно око. Корзика је накратко постала доминион краља Џорџа III.